b'\n_START_ARTICLE_\nNursultan\n_START_SECTION_\nZgodovina mesta\n_START_PARAGRAPH_\nAkmola je bila ustanovljena leta 1830 kot koza\xc5\xa1ka utrdba, dve leti kasneje so jo preimenovali v Akmolinsk, leta 1862 pa je dobila mestne pravice._NEWLINE_Ime Astana je mesto dobilo dne 6. maja 1998 z dekretom predsednika. V kaza\xc5\xa1kem jeziku pomeni prestolnica. Pred tem je bila prestolnica mesto Almati, ki le\xc5\xbei na jugu dr\xc5\xbeave._NEWLINE_Razlog za selitev glavnega mesta je bila bolj\xc5\xa1a geo-strate\xc5\xa1ka lega Nursultana, saj se nahaja skoraj v sredi\xc5\xa1\xc4\x8du Evro-Azije. V Nursultanu se kri\xc5\xbeajo poti, ki vodijo iz Sibirije v osrednjo Azijo in iz Kitajske v Evropo. Drugi razlog, ki je botroval preselitvi, pa je bila ideja predsednika Kazahstana Nursultana Nazarbajeva, ki je \xc5\xbeelel prikazati Kazahstan kot moderno dr\xc5\xbeavo, katere bli\xc5\xa1\xc4\x8d bi naj predstavljalo ravno novo glavno mesto. 20. marca 2019 so ob Nazarbajevem odstopu Astano preimenovali v Nursultan.\n_START_SECTION_\nLega mesta\n_START_PARAGRAPH_\nNursultan le\xc5\xbei na obre\xc5\xbeju reke I\xc5\xa1im, razprostira se na povr\xc5\xa1ini 248 km\xc2\xb2 in \xc5\xa1teje ve\xc4\x8d kot 700.000 (2010) prebivalcev. Pred odlo\xc4\x8ditvijo o tem, da postane glavno mesto, je \xc5\xa1telo manj kot 300.000 prebivalcev. Trend rasti prebivalstva napoveduje, da bo v desetletju glavno mesto \xc5\xa1telo okrog milijon prebivalcev._NEWLINE_Staro mestno jedro se nahaja na desni strani reke, medtem ko se je popolnoma novo mestno sredi\xc5\xa1\xc4\x8de z dr\xc5\xbeavnimi poslopji, novimi naselji in zabavi\xc5\xa1\xc4\x8dnimi vsebinami razraslo na levi strani reke._NEWLINE_Nursultan lahko opi\xc5\xa1emo kot srednjeazijski Dubaj, saj urbanisti\xc4\x8dne in arhitekturne re\xc5\xa1itve poudarjajo bli\xc5\xa1\xc4\x8d in razko\xc5\xa1je te z nafto in zemeljskim plinom bogate dr\xc5\xbeave.'